
BOKSGA IXTISOSLASHTIRILGAN SPORT MAKTABINING QABUL IMTIHONI MATERIALLARI
SPETSIFIKATSIYASI)
2026/2027 (o‘quv yili)

Mazkur spetsifikatsiya 5-sinfga qabul qilinadigan oʻquvchilarni imtihondan oʻtkazish, sinovida foydalaniladigan test topshiriqlarining mazmuni, qamrovi, turi, shakli, baholash mezoni va oʻtkazilish tartibiga qoʻyilgan talablarni aks ettiradi.
I. Umumiy tamoyillar
Baholash maqsadi – talabgorlarning matematika fani boʻyicha nazariy bilimlari, amaliy koʻnikma va qobiliyatlarini kompleks baholash. Mazkur baholash natijalari asosida maktabga qabul qilinadigan qarorlar valid (asoslangan) boʻlishini taʼminlash maqsadida baholashning barcha bosqichlarida validlik, ishonchlilik, adolat va shaffoflik tamoyillariga rioya qilinishi taʼminlanadi. 
II. Meʼyoriy asoslar
           1.  Vazirlar Mahkamasining 2023 - yil 27 - maydagi “Prezident, ijod, ixtisoslashtirilgan maktab va maktab-internatlariga o‘quvchilarni saralab olish hamda qabul qilish tartibiga oid normativ-huquqiy hujjatlarni tasdiqlash to‘g‘risida”gi 214-son Qaror.
[bookmark: _Hlk221530300]           2. Vazirlar Mahkamasining 2025-yil 20-avgustdagi “Oʻzbekiston Respublikasi Maktabgacha va maktab taʼlimi vazirligi huzuridagi ixtisoslashtirilgan taʼlim muassasalari agentligi tizimidagi ixtisoslashtirilgan sport maktablari faoliyatini takomillashtirish toʻgʻrisida” gi 524-sonli qaror.
III. Baholash qamrovi
Imtihon  savollarining har bir varianti 20 ta mantiqiy fikrlashga doir savollar va 15 ta psixologik jarayonni aniqlash uchun bitta muqobil javobga ega bo‘lgan test topshiriqlaridan iborat. Test topshiriqlari uchun 60 daqiqa vaqt beriladi. Har bir psixologik test uchun 2 balldan jami 30 ball, intellektual qobiliyat darajasini aniqlash boʻyicha 1 balldan jami 20 ball beriladi. Jami test topshiriqlari uchun 50 ball beriladi.

IV. Test topshiriqlarining mazmuni
Intellektual qobiliyat (mantiqiy fikrlash) darajasini aniqlash bo‘yicha test topshiriqlari quyidagilar asosida shakllantiriladi:- Raven (noverbal intellektni aniqlash); - Ayzenk (intellektual koeffitsiyentni aniqlash); - Amtxauer (intellekt tuzilishini diagnostika qilish); - Veksler (IQ ni baholash, umumiy intellekt va uning tarkibiy komponentlarini diagnostika qilish). Test topshiriqlari o‘quvchilarning intellektual qobiliyati (mantiqiy fikrlash) darajasini aniqlashga qaratilgan. Ular o‘quvchilarning mantiqiy fikrlash, mantiqiy ketma-ketlik va mantiqiy bog‘liqlikni to‘g‘ri anglash, dalillarni solishtirish va ular o‘rtasidagi aloqani aniqlash, tushunchalarni tasniflay olish qobiliyatini tekshiradi. 
Bunda yopiq test topshiriqlaridan (yagona toʻgʻri javobni talab qiladigan test topshiriqlari(Y1), moslashtirishni talab qiladigan test topshiriqlari(Y2) va ketma-ketlikni talab qiladigan test topshiriqlari(Y3) foydalaniladi. Test topshiriqlarining mazmun sohasi va baholanadigan bilim va koʻnikmalar boʻyicha taqsimoti quyidagi jadvalda aks etgan:
[bookmark: _Hlk219888699]
V. Test topshiriqlarining mazmun sohasi va baholanadigan bilim va koʻnikmalari boʻyicha taqsimoti 
[bookmark: _Hlk220340962]1-jadval
Intellektual qobiliyat darajasini aniqlash
	Mazmun soha
	Konstruktlar
	Savollar soni

	Matematik savodxonlik
	-shakllarning aylanishi, geometrik hajmli va yassi shakllarning fazoda joylashishini aniqlash;
-hajmli shakllarni xayolan tarkibiy qismlarga ajratish;
-obyektlar o‘rtasidagi munosabat va bog‘liqliklar, obyektlarning muhim belgi va xususiyatlari aniqlash;
-shakl va obyektlarni birlashtirib, obyektlarning yaxlit qiyofasini yaratib, mantiqiy bog‘liqligini o‘rnatish.
-sonlar qatori, mantiqiy masalalarni, sonli boshqotirmalarni  qonuniyatini aniqlash;
-sonlar qatorida raqamlar mantiqiy ketma-ketligining xususiyatlarini aniqlash;
	8 ta

	Abstrakt mantiq
	-tasavvurda shakl va obyektlarni muayyan burchakka soat yo‘nalishi bo‘ylab va unga qarshi aylantirish bo‘yicha mulohaza qilish;  
-amalga oshirilgan harakatlar ketma-ketligini, 
-obyektlarning joylashuvi ketma-ketligini aniqlash; 
-keltirilgan namuna asosida tasvirlarning simmetrik shaklni aniqlash;
	5 ta

	Verbal mantiq
	-so‘zlarning shakli bilan lug‘aviy ma’nosi orasidagi  bog‘liqlikni aniqlash; 
-so‘z va tushunchalar o‘rtasidagi mantiqiy qonuniyatlarini o‘rnata olish;
-berilgan shart asosida so‘zlar tuzish;
-alifbo tartibidagi harflar ketma-ketligining mantiqiy qonuniyatlarini aniqlaydi;
- anagrammaning yechimini topa oladi; 
- tushunchalarning o‘zaro bog‘liqligini birlashtiruvchi xususiyatlarini ajrata oladi;
	7 ta



2-jadval
Psixologik holati darajasini aniqlash
	Mazmun soha
	Konstruktlar
	Savollar soni

	Komunikativ rivojlanish
	-jamoadagi odob-axloq qoidalariga rioya qilish;
-hamkorlik, jamoada muloqot: (navbat, sherik bilan ishlash); 
-guruhda o‘z o‘rnini anglash (huquq–majburiyat); nizoni tinch yo‘l bilan hal qilishni tanlash;

	3

	Ijtimoiy fikrlash
	-o‘ziga ishonch (vazifani bajarishga kirishish); refleksiya (xatoni ko‘rsa tuzatish);
-javobgarlik (qoidani buzmaslik, va’daga amal qilish); 
-emotsiyani boshqarish (impulsiv harakat o‘rniga to‘g‘ri variantni tanlash); 
	3

	Shaxsiy rivojlanish
	-o‘zini boshqarish: hayajon/uyalish paytida tinchlanish usulini tanlash; 
-motivatsiya va maqsad qo‘yish: 
-qat’iyat (resilience): xatodan keyin qayta urinadi, bahona qilmaydi. 
-mas’uliyat: forma, suv, qizish mashqlariga tayyorgarlikni rejalashtish; 
	4

	Jismoniy rivojlanish
	-shaxsiy gigiena qoidalariga amal qilish;
-sog‘lom turmush tarziga amal qilish; 
-xavfsiz hayot faoliyati asoslida qoidalariga rioya qilish;
	5



VI. Imtihon tartibi
Taqiqlangan vositalar: imtihon vaqtida mobil telefon, aqlli soat, planshet yoki elektron eslatmalardan foydalanish qatʼiyan man etiladi. 
Axloq va intizom: nusxa koʻchirish, yordam soʻrash yoki yordam berish, imtihon davomida gaplashish, ruxsatsiz chiqish kabi holatlar taqiqlanadi. 
Nazoratchi qoidabuzarlikni aniqlaganda, uni rasmiylashtirib, tinglovchini testdan chetlashtiradi va natijasi bekor qilinadi.

VII. Tavsiya etiladigan asosiy adabiyotlar
Shuni alohida taʼkidlash lozimki, test topshiriqlari mazmuni quyida tavsiya etilgan adabiyotlarda aks etgan mazmun, tamoyillar va yondashuvlar bilan moslashtiriladi. Nomzodlar mazkur adabiyotlar mazmunini yodlash orqali yuqori ball olishni kutmasliklari kerak. Tavsiya etilgan adabiyotlar malaka sinovlariga tayyorgarlik koʻrish manbayi sifatida xizmat qiladi.

1.Repyova I. V: “Matematika” darslik 4-sinf  Toshkent : “Novda” - 2023y
Qo‘shimcha adabiyot:
2. Mirzaahmedov M.A: “Matematikadan masalalar to‘plami” 4-sinf  Toshkent: ZUKKO KITOBXON nashiriyot-matbaa uyi, 2024 y

